Han løp for Torshaug Idrettsforening som ble etablert på Torshov i 1909. I 1913 vant han et 3 000 meter langt handicapløp over den franske OL-vinneren Jean Bouin (1888–1914) som fikk 8:57.4 mot Larsens 8:54.5, men da hadde altså Larsen startet med 150 meter forsprang på Bouin. Samme året vant han også «Salomons pokal» for å ha vunnet det internasjonale terrengløp arrangert av Tjalve IK. Larsen ble i 1915 den første nordmann som løp under 16 minutter på 5 000 meter. Larsen dominerte også norsk terrengløp fra 1913 og noen år fremover. I 1915 gjorde han hat-trick ved å vinne både 5 og 10 000 meter såvel som det nasjonale terrengløpet.